රුපියල් කෝටි 901 ක වියදමින් (යුරෝ මිලියන 53ක්) ඉඳිවූ මෙම ධීවර වරාය සඳහා නෙදර්ලන්ත රජය රුපියල් කෝටි765ක් සහ ශ්‍රී ලංකා රජය රුපියල් කෝටි 136 ක ප්‍රතිපාදන ලබා දී ඇත.ධීවර අමාත්‍යංශයේ ව්‍යාපෘති ක්‍රියාත්මක කිරීමේ ඒකකය යටතේ නෙදර්ලන්තයේ BAM-International ආයතනය දේශීය කොන්ත්‍රාත් කරුවන් මගින් ඉදිකරන ලද දික්ඕවිට ධීවර වරාය හෙක්ටයාර 19.8 ක් පුරා විහිදී පවතී.එහි වරාය තටාංගනය හෙක්ටයාර 11.7 කි.අති නවීන පහසුකම්වලින් සමන්විත වන මෙම ධීවර වරායෙහි බහුදින සහ එක්දින ධීවර යාත්‍රා 450 කට නැංගුරම් පහසුකම් සැලසෙයි.මෙහි දකුණු කොටසෙහි විදේශ වෙළෙඳපොළ අරමුණු කර ගනිමින් මත්ස්‍ය ගොඩබෑම සිදු කරනු ලබන අතර මෙම කොටසෙහි බහුදින යාත්‍රා40 -50 ත් අතර පුමාණයකට ඉඩ සැලසෙයි.වර්ග මීටර 350 කින් යුත් මත්ස්‍ය සැකසුම් ඒකක 03 ක් ද මෙම වරායෙහි ස්ථාපිත කර ඇති අතර ඒවා අතිනවීන ජාත්‍යන්තර මට්ටමේ පහසුකමි වලින් සමන්විත වෙයි.දික්ඕවිට ධිවර වරායෙහි මත්ස්‍ය වෙන්දේසි ශාලා,අයිසි ගබඩා පහසුකම් ,ඉන්ධන හලක්,ටොන්100 ක ධාරිතිවයකින් යුත් ජංගම යාත්‍රා ඔසවනයක්ද,විශේෂිත පියර 02ක්,අනු පියර 03ක්,දෛනිකව ටොන් 20 ක ධාරිතාවයක්න් යුත් අයිස් යන්ත්‍රාගාරයක්ද,ටොන් 40 කධාරිතාවයක්න් යුත් ශිතාගාරයක්ද,ඉන්ධන හල් , දැල් සැකසුම් මධ්‍යස්ථාන,කසල හා අපද්‍රව්‍ය කළමනාකරණ මධ්‍යස්ථානයක්ද,ඇතුළු පහසුකම් රැසකින්ද දික්ඕවිට ධිවර වරාය සමන්විතය.අරාබි වසන්තය වැනි දේ මඟින් ජනතාව පාරට ගෙන ආණ්ඩුව අතුගා දැමීමට ඇතැමුන් කල්පනා කෙළත් මේ රටේ බුද්ධිමත් ජනතාව එවැනි දේට ඉ‍ඩ නොතබන බවත් ජනාධිපතිවරයා මෙ‍හිදී පැවසීය.තමන්ට මෙන්ම වත්මන් රජයටත් සෑම විටම අභියෝග පැමිණි බව පෙන්වා දුන් ජනාධිපතිවරයා රටක ඉදිරි ගමනට අභියෝග අවශ්‍ය බවත් අභියෝග නොමැතිව රටක් දියුණු කළ නොහැකි බවත් ප්‍රකාශ කෙළේය.ධීවර හා ජලජ සම්පත් සංවර්ධන ඇමැති වෛද්‍ය රාජිත සේනාරත්න, සමාජ සේවා ඇමැති ෆීලික්ස් පෙරේරා, ලංකා ධීවර වරාය නීතිගත සංස්ථාවේ කළමනාකාර අධ්‍යක්ෂ ලාල් සමරසිංහ මහත්වරු ද මෙහිදී අදහස් දැක්වූහ.ඇමැතිවරුන් වන බැසිල් රාජපක්ෂ, සරත් කුමාර ගුණරත්න, නියෝජ්‍ය ඇමැතිවරුන් වන සුසන්ත පුංචිනිලමේ, ඩුලිප් විජේසේකර, පාර්ලිමේන්තු මන්ත්‍රීනී සුදර්ශනී ප්‍රනාන්දුපුල්ලේ, බස්නාහිර පළාත් මහ ඇමැති ප්‍රසන්න රණතුංග, පළාත් ඇමැති නිමල් ලන්සා, වත්තල ශ්‍රී ලංකා නිදහස් පක්ෂ සංවිධායක නීල් රූපසිංහ, අමාත්‍යාංශ ලේකම් ආචාර්ය දමිතා ද සොයිසා, ලංකා ධීවර වරාය නීතිගත සංස්ථාවේ සභාපති උපාලි ලියන‍ගේ මහත්ම මහත්මීහු ඇතුළු පිරිසක් ද මේ අවස්ථාවට එක්ව සිටියහ..